c: text/html

text:
दरभंगा। 22 नवम्बर। शहर केँ माध्वेश्वर परिसर स्थित श्यामा मंदिर म' शनिवार दिन सँ चली रहल श्यामा नामधुन संकीर्तन केर चारिम दिन आय मंगलवार दिन एक दिस जता नवाह यज्ञ म' मिथिलांचल केर कैको जिला सँ भक्त सभ आइब रहल छैथ। भक्त लोकनि भोरे सँ भिन्न भिन्न धुन पर माँ श्यामा केर नामक जयकार लगा रहल छैथ। दोसर दिस नोटबंदी केँ असर श्यामा मंदिर केर साज-सज्जा पर सेहो देखल गेल। हर बरखक भांति अहियो बरख धार्मिक परिसर क' सजाओल गेल मुदा साज-सज्जा केर इंतजाम म' नोटबंदी कारण कनि उदासीनता देखार द रहल अछि।
भक्त सुरेश झा कहला कि पछिला कैको बरख सँ ओ नौ दिन धरी चलै बला नवाह यज्ञ देखबाक लेल मधुबनी जिला सँ श्यामा मंदिर आबैत छैथ। मुदा एहि बरख पछिला बरख केर मुकाबला धार्मिक साज – सज्जा म' बहुत उदासी देखार द' रहल अछि। हर बरख मंदिर परिसर म' सभ मंदिर सहित परिसर केँ पोखैर तक साज – सज्जा देखैत बनैत छल। मुदा एहि बरख बहुत उदासी देखार द' रहल अछि। अपने क' बता दी कि विख्यात श्यामा मंदिर म' पूजा – पाठ करबाक लेल मिथिलांचल के कैको जिला सँ भक्तगण आबैत छैथ।

robotstxt: allowed

filter: keep


text:
पटना। शिक्षा विभाग क प्रधान सचिव अंजनी कुमार सिंह क कहब अछि जे सरकार निजी कोचिंग संचालक पर नकेल कसत। ओ कहला जे निजी संस्थान कए चलेबा लेल जल्द सरकार एकटा कानून बनाउत। ओ कहला जे छात्र शांति बनाने रहथि, सरकार हुनकर शिकायत कए सुनि ओकरा दूर करत। शिक्षा विभाग क अधिकारी क संग भेल आजुक बैठक मे निजी कोचिंग संचालक कए सेहो बजाउल गेल छल।
उल्लेखनीय अछि जे पटना मे निजी कोचिंग संचालक क मनमानी क विरोध मे दू दिन स छात्र सड़क पर उतरि गेल छथि। एहि दौरान छात्र आगजनी केलथि आ कईटा वाहन कए आगि क हवाले करि देलथि। पुलिस कए छात्र पर लाठी भांजए पड़ल। एकटा कोचिंग सेंटरक सुरक्षागार्ड क गोली स छात्रक मौत भ गेल, जाहि स मामला आओर गंभीर भ गेल अछि। मुख्यमंत्री नीतीश कुमार पूरा मामलाक जांच क आदेश देलथि अछि। ओना पुलिस एखन धरि एहि मामला मे ककरो गिरफ्तार नहि केलक अछि। बिहार मे एहि साल विधानसभा चुनाव अछि एहन मे विपक्ष एहि प्रकारक घटना कए हाथो हाथ लेबाक प्रयास मे लागि गेल अछि। बिहार क इतिहास रहल अछि जे महामाया बाबू सन नेता अराजकछात्र कए जिगरक टुकड़ा कहि मुख्यमंत्रीक पद त पहुंचल छलाह, ओतहि जेपी कसंपूर्ण आंदोलन क बीज सेहो एहने छोट सन छात्र आंदोलन स उपजल छल। एहन मे एहि मामलाक शीघ्र खुलासा हेबाक चाही जे आखिर एहि आंदोलनक पाछु असली कारण की अछि आ छात्रक मौत केकर गोली स भेल अछि। इ दूनू सवाल एखन धरि उत्तर ताकि रहल अछि।


text:
समाचार स्रोत: मधुबनी समाचार।
कवि, कथाकार प्रो. सदरे आलम गौहार केँ हुनक रचना गोनू झाक खिस्सा लेल बिहार उर्दू अकादमी अवार्ड सँ सम्मानित कैल गेल।
बिहार प्रदेश अल्पसंख्यक कल्याण मंत्री नौशाद आलम पटना उर्दू अकादमीक सभागृह मे आयोजित समारोह मे, साहित्यिक संस्था ज्योत्सना मंडल सँ जुडल कवि, कथाकार प्रो. सदरे आलम गौहार केँ हुनक रचना ‘गोनू झा के किस्से’ लेल बिहार उर्दू अकादमी अवार्ड सँ सम्मानित केलनि। अकादमीक सचिव इम्तियाज अहमद करीम केर अध्यक्षता व फखरुद्दीन आरीफक संचालन मे भेल कार्यक्रम मे एमएचएएफ विश्व विद्यालयक कुलपति प्रो. एजाज अली अरशद, उप कुलपति डा. तौकीर आलम, प्रो. शमशाद हुसैन, अलीमुल्लाह आली एसएम अजमल फरीद सहित अनेको उर्दुभाषाक हस्ती-हस्ताक्षर लोकनिक मौजूदगी मे भेल। अवार्ड भेटबा पर लोक सब प्रसन्नता प्रकट केलनि।


text:
बीबीसी रेडियो जकां जर्मन रेडियो... डॉयचे वेले के रेडियो सेवा सेहो हिंदी मे अछि. अपन बिहार...मिथिला मे काफी सुनल सेहो जाएत अछि. ओना दिल्ली एनसीआर तरफ बीसीसी... डॉयचे वेले के प्रसारण ओतेक नीक नहि अछि. नीक सं सुनाए नहि दैत अछि. आब रेडियो सुनय के ओतेक मौका त नहि मिलैत रहैत अछि मुदा बीबीसी... डॉयचे वेले के इंटरनेट साइट पर जाएत रहय छी. दुनु साइट हरदम अपडेट होएत रहैत अछि. दुनु रेडियो मे हमर जान- पहचान के लोक सेहो काज करय छथि.
खबर...फीचर आओर दोसर चीज त इंटरनेट वाला साइट पर अछिए मुदा डॉयचे वेले के साइट पर एकटा नीक चीज ई अछि जे अहां समाचार पढ़य के संग- संग इनाम सेहो जीत सकय छी. एकर साइट पर अहां जाएब त राइट साइड मे लिखल अछि जीतिए शानदार इनाम. अहां ओकरा क्लिक क तरीका जानि लिअ. असल मे डॉयचे वेले के कोनो समाचार मे सवाल के निशान रहैत अछि ओहि मे एकटा कोड आओर तारीख लिखल रहैत अछि अहां के बस कोड आओर तारीख ओकरा मेल कs बताबय के अछि.
पहिल दिन नहि... दोसर दिन नहि... दू चारि दिन बात अहां जरूर कोनो नहि कोनो इनाम जीत सकय छी. हमरा सेहो एकटा डायरी... पेन...गुब्बारा मिलल इनाम मे. त बीच-बीच मे खाली समय मे मौका मिलय त इनाम जीतय क कोशिश सेहो कs लेल करु. साइट पर अहांक नाम सेहो विजेता के रुप मे देल जाएत. आओर सभ सं नीक बात ई अछि जे ई इनाम रवि के छो़ड़ि सभ दिन देल जाएत अछि. एहि लेल मौका सेहो बेसि रहैत अछि. Fropper.com - Indian Dating, Friendship, Romance


text:
नवका- पुरनका लेख सर्च करु...
प्याजक दाम
प्याजक दाम आसमान छू रहल अछि...एकर बढ़ल दाम सं लोकक आंखि सं एक बेर फेर लोर खसय लागल अई...दिल्ली में त प्याज ३० रुपए किलो तक बिक रहल अछि...महीना दिन पहिने एकर दाम १० सं १५ रुपए किलो छल... दिल्लीए नहिं देशक सभस बड़का प्याजक मंडी नासिक में सेहो प्याज किल्लत भ गेलय अ...पानि सं प्याजक नवका फसल के नुकसान पहुंचल अ आओर पुरनका स्ट़ॉक सेहो खत्म होय वाला छई...ऐहन में जखन तक दोसर ठाम सं नवका स्टॉक नहिं आयत , कमी बनल रहत। ओना एहि स जुड़ल लोक के कहनाय छैन जे एहि बेर प्याज पिछला बेर स ज्यादा उपजल अ...भ सकय अ २०-२५ दिन में कर्नाटक, महाराष्ट्र आओर राजस्थान सं नवका खेप अयला पर दाम में किछु कमी आबय...
मुदा एकर दाम बेर- बेर नहिं बढ़य एकरा लेल सरकार के ठोस आओर दीर्घकालीन नीति बनाबय के जरूरत अई... किएक त २०-२५ दिन बाद जे होय अखन त लोर निकलिए रहल अछि...एकर दाम पर राजनीति सेहो होयत आइल अ...कई बेर त एकरा लक सरकार तक गिर चुकल अई...ओना रमजान आओर पूजा के महीना में लोकक गुस्सा नहिं फूटय एकरा लेल दिल्ली सरकार के त कई ठाम प्याज बेचय लेल स्टोर खोलय पड़ल अ.
मुदा एकर दाम बेर- बेर नहिं बढ़य एकरा लेल सरकार के ठोस आओर दीर्घकालीन नीति बनाबय के जरूरत अई... किएक त २०-२५ दिन बाद जे होय अखन त लोर निकलिए रहल अछि...एकर दाम पर राजनीति सेहो होयत आइल अ...कई बेर त एकरा लक सरकार तक गिर चुकल अई...ओना रमजान आओर पूजा के महीना में लोकक गुस्सा नहिं फूटय एकरा लेल दिल्ली सरकार के त कई ठाम प्याज बेचय लेल स्टोर खोलय पड़ल अ.
सदस्यता लें टिप्पणियाँ भेजें (Atom)


text:
सरिता सुमन
पटना । बिहार क किसान कए कृषि, मत्स्य पालन, पशुपालन आ बागवानी क नव स नव जानकारी देबा लेल सब प्रखंड मे दू-दू टा कृषक पाठशाला खोलल जाएत। एकर जानकारी बिहार क कृषि मंत्री रेणु देवी देलथि। राष्ट्रीय कृषि आयोग क सिफारिश पर राज्य सरकार कृषक पाठशाला खोलबाक फैसला लेलक अछि। मंत्री कहलथि जे सब प्रखंड मे कृषि पाठशाला खोलल जाएत। एक प्रखंड क पहिल गाम क पाठशाला मे गेहूं क फसल पर आधारित जानकारी देल जाइत आ दोसर गाम क पाठशाला मे पशुपालक आ मत्स्य पालन कए जानकारी देल जाइत। एहि पाठशाला मे स्थानीय कृषि विज्ञान केंद्र क वैज्ञानिक आ कृषि विभाग क अधिकारी प्रशिक्षण देताह। एहि पाठशाला मे कुल 5,39,000 किसान कए प्रशिक्षण देबाक योजना अछि। प्रत्येक पाठशाला मे 25टा किसान कए प्रशिक्षण देल जाइत। इ पाठशाला खोलबाक प्रक्रिया नवंबर मे शुरू भ जाइत। मंत्री सेहो कहलथि जे एकटा पाठशाला क चलेबा लेल 5,00,000 टका खर्च होएत।


text:
24
मन्दिरक विनाश होयबाक भविष्यवाणी
(मरकुस 13:1-3; लूका 21:5-7)
1 यीशु जखन मन्दिर सँ निकलि कऽ चल जा रहल छलाह तँ हुनकर शिष्य सभ हुनका लग आबि कऽ मन्दिरक मकान सभ देखाबऽ लगलथिन। 2 यीशु हुनका सभ केँ कहलथिन, “ई सभ चीज देखैत छी? हम अहाँ सभ केँ सत्य कहैत छी जे एतऽ एकोटा पाथर एक-दोसर पर नहि रहत। सभ ढाहल जायत।”
3 जैतून पहाड़ पर यीशु जखन बैसल छलाह तँ शिष्य सभ हुनका लग आबि कऽ एकान्त मे हुनका सँ पुछलथिन, “हमरा सभ केँ कहू जे ई घटना कहिया होयत? अहाँ आब फेर आबऽ पर छी आ संसारक अन्त होमऽ पर अछि, ताहि समय केँ हम सभ कोन बात सँ चिन्हब?”
विपत्ति सभक शुरुआत
(मरकुस 13:4-13; लूका 21:8-19)
4 यीशु हुनका सभ केँ उत्तर देलथिन, “होसियार रहू जे अहाँ सभ केँ केओ बहकाबऽ नहि पाबय। 5 बहुतो लोक हमर नाम लऽ कऽ आओत आ कहत जे, ‘हमहीं उद्धारकर्ता-मसीह छी,’ आ बहुतो लोक केँ बहका देत। 6 अहाँ सभ लड़ाइक समाचार आ लड़ाइक हल्ला सभ सुनब। मुदा देखू, ताहि सँ घबड़ायब नहि। ई सभ होयब आवश्यक अछि, मुदा संसारक अन्त तहियो नहि होयत। 7 एक देश दोसर देश सँ लड़ाइ करत, और एक राज्य दोसर राज्य सँ। बहुतो ठाम मे अकाल पड़त आ भूकम्प होयत। 8 ई सभ बात तँ कष्टक शुरुआते होयत।
9 “ओहि समय मे लोक सभ अहाँ सभ पर अत्याचार करयबाक लेल अहाँ सभ केँ अधिकारी सभक जिम्मा मे लगा देत आ मरबा देत। अहाँ सभ सँ सभ देशक लोक सभ एहि लेल घृणा करत जे अहाँ सभ हमर लोक छी। 10 ओहि समय मे बहुतो लोक अपन विश्वास छोड़ि देत। ओ सभ एक-दोसर केँ पकड़बाओत आ एक-दोसर सँ घृणा करत। 11 एहन बहुतो लोक सभ प्रगट भऽ जायत जे झूठ बाजि कऽ अपना केँ परमेश्वरक प्रवक्ता कहत आ बहुतो लोक केँ बहका देत। 12 अधर्मक वृद्धि भेला सँ अनेक लोकक आपसी प्रेम मन्द पड़ि जायत। 13 मुदा जे केओ अन्त धरि स्थिर रहत से उद्धार पाओत। 14 परमेश्वरक राज्यक ई शुभ समाचारक प्रचार सम्पूर्ण संसार मे कयल जायत जाहि सँ एकरा सम्बन्ध मे सभ जातिक लोक गवाही सुनय; तखन अन्तक समय आबि जायत।
महासँकट
(मरकुस 13:14-20; लूका 21:20-24)
15 “तेँ जखन अहाँ सभ ‘विनाश करऽ वला घृणित वस्तु’ केँ पवित्र स्थान मे ठाढ़ देखब, जकरा विषय मे परमेश्वरक प्रवक्ता दानिएल कहने छथि—पढ़ऽ वला ई बात ध्यान दऽ कऽ बुझू!— 16 तखन जे सभ यहूदिया प्रदेश मे होअय से सभ पहाड़ पर भागि जाय। 17 जे घरक छत पर होअय से उतरि कऽ घर मे सँ कोनो वस्तु लेबऽ नहि लागओ। 18 आ जे खेत मे होअय से घर मे सँ अपन ओढ़ना लेबाक लेल घूमि कऽ नहि आबओ। 19 ओहि समय मे जे स्त्रीगण सभ गर्भवती होयत वा जकरा दूधपीबा बच्चा होयतैक, तकरा सभ केँ कतेक कष्ट होयतैक! 20 प्रार्थना करू जे जाड़क समय वा विश्राम-दिन कऽ अहाँ सभ केँ भागऽ-पड़ाय नहि पड़य। 21 ओहि समय मे एहन कष्ट होयत जे सृष्टिक आरम्भ सँ आइ तक कहियो नहि भेल अछि आ ने फेर कहियो होयत। 22 जँ ओहि समय केँ घटा नहि देल जाइत तँ कोनो मनुष्य नहि बचैत, मुदा परमेश्वर अपन चुनल लोक सभक कारणेँ ओहि समय केँ घटा देताह।
23 “ओहि समय मे जँ केओ अहाँ सभ केँ कहत जे, ‘देखू, मसीह एतऽ छथि!’ वा ‘ओतऽ छथि!’ तँ ओहि बात पर विश्वास नहि करू। 24 कारण, ओहि समय मे झुट्ठा मसीह आ झूठ बाजि कऽ अपना केँ परमेश्वरक प्रवक्ता कहऽ वला सभ प्रगट होयत, और एहन अजगूत बात आ चमत्कार सभ देखाओत जे, जँ सम्भव रहैत, तँ परमेश्वरक चुनल लोक सभ केँ सेहो बहका दैत। 25 देखू, हम अहाँ सभ केँ पहिनहि कहि देलहुँ।
मनुष्य-पुत्र जहिया फेर औताह
(मरकुस 13:21-31; लूका 21:25-33)
26 “तेँ जँ केओ अहाँ सभ केँ कहत जे, ‘चलू, देखू, ओ निर्जन स्थान मे छथि,’ तँ ओकरा संग बाहर नहि जाउ। अथवा जँ कहत जे, ‘देखू, ओ एतऽ कोठरी मे छथि,’ तँ विश्वास नहि करू। 27 किएक तँ जहिना बिजलोकाक चमक पूब सँ निकलि कऽ पश्चिम तक देखाइ दैत अछि, तहिना जखन मनुष्य-पुत्र फेर औताह तँ एहने होयत। 28 जतऽ कतौ लास रहैत अछि ततऽ गिद्ध सभ जुटैत अछि।
29 “ओहि समयक कष्टक ठीक बाद,
‘सूर्य अन्हार भऽ जायत,
चन्द्रमा इजोत नहि देत,
आकाश सँ तारा सभ खसत,
और आकाशक शक्ति सभ हिलि जायत।’* 24:29 यशा 13:10; यशा 34:4
30 तकरबाद मनुष्य-पुत्रक अयबाक चिन्ह आकाश मे देखाइ देत। पृथ्वी परक सभ जातिक लोक सभ कन्ना-रोहटि करत और मनुष्य-पुत्र केँ सामर्थ्य आ अपार महिमाक संग आकाशक मेघ मे अबैत देखत। 31 धुतहूक पैघ आवाजक संग ओ अपन स्वर्गदूत सभ केँ चारू दिस पठौताह आ ओ सभ आकाश आ पृथ्वीक अन्तिम सीमा तक जा कऽ हुनकर चुनल लोक सभ केँ जमा करताह।
32 “आब अंजीरक गाछ सँ एकटा बात सिखू। जखन ओकर ठाढ़ि कोमल होमऽ लगैत छैक आ ओहि मे नव पात निकलऽ लगैत छैक तँ अहाँ सभ बुझि जाइत छी जे गर्मीक समय आबि रहल अछि। 33 तहिना जखन अहाँ सभ ई सभ बात होइत देखब तँ बुझि लिअ जे समय लगचिआ गेल, हँ, ई बुझू जे ओ घरक मुँह पर आबि गेल अछि। 34 हम अहाँ सभ केँ सत्य कहैत छी जे एहि पीढ़ी केँ समाप्त होमऽ सँ पहिने ई सभ घटना निश्चित घटत। 35 आकाश और पृथ्वी समाप्त भऽ जायत, मुदा हमर वचन अनन्त काल तक रहत।
जागल रहू
(मरकुस 13:32-37; लूका 17:26-30, 34-36; 12:41-48)
36 “मुदा एहि घटना सभक दिन वा समय केओ नहि जनैत अछि, स्वर्गदूतो सभ नहि आ पुत्रो नहि† 24:36 किछु हस्तलेख सभ मे “आ पुत्रो नहि” नहि पाओल जाइत अछि। —मात्र पिता जनैत छथि। 37 जहिना नूहक समय मे भेल तहिना ओहि समय मे होयत जहिया मनुष्य-पुत्र फेर औताह। 38 जल-प्रलय होमऽ सँ पहिने लोक सभ खाय-पिबऽ मे आ विवाह करऽ-कराबऽ मे लागल छल। नूह जाहि दिन जहाज मे चढ़ि गेलाह ताहि दिन तक लोक सभ एहि सभ काज मे मस्त रहल। 39 ओकरा सभ केँ किछु बुझऽ मे नहि अयलैक जे कोन बात सभ होमऽ वला अछि, ताबत जल-प्रलयक बाढ़ि आबि कऽ ओकरा सभ केँ बहा कऽ लऽ गेलैक। मनुष्य-पुत्र जहिया फेर औताह, तहिया ओहिना होयत। 40 ओहि समय मे दू गोटे खेत मे रहत; ओहि मे सँ एकटा लऽ लेल जायत आ दोसर ओतहि छोड़ि देल जायत। 41 दूटा स्त्रीगण जाँत पिसैत रहत, एकटा लऽ लेल जायत आ दोसर छोड़ि देल जायत।
42 “तेँ अहाँ सभ चौकस रहू, कारण अहाँ सभ नहि जनैत छी जे अहाँ सभक प्रभु कोन दिन आबि जयताह। 43 मुदा ई बात ठीक सँ बुझि लिअ जे, जँ घरक मालिक केँ बुझल रहितैक जे चोर रातिक कोन पहर मे आओत तँ ओ जागल रहैत आ अपना घर मे सेन्ह नहि काटऽ दैत। 44 तेँ अहूँ सभ सदिखन तैयार रहू, कारण मनुष्य-पुत्र एहने समय मे आबि जयताह जाहि समयक लेल अहाँ सभ सोचबो नहि करब जे ओ एखन औताह।
45 “के अछि ओहन विश्वासपात्र आ बुद्धिमान सेवक जकरा मालिक अपन घरक आरो सेवक सभक मुखिया बनौथिन जे ओ ठीक सँ ओकरा सभक देख-रेख करैक आ समय पर भोजन-भातक व्यवस्था करैक? 46 ओहि सेवकक लेल कतेक नीक होयत, जकरा मालिक आबि कऽ ओहिना करैत पौताह। 47 हम अहाँ सभ केँ सत्य कहैत छी जे, मालिक अपन सम्पूर्ण सम्पत्तिक जबाबदेही ओकरा जिम्मा मे दऽ देथिन। 48 मुदा ओ सेवक जँ दुष्ट अछि आ एना सोचय जे, ‘हमर मालिक आबऽ मे बहुत देरी कऽ रहल अछि,’ 49 आ ई सोचि ओ मालिकक आरो सेवक सभ केँ मारय-पिटय आ स्वयं पिअक्कड़ सभक संग खाय-पिबऽ लागय, 50 तँ ओहि सेवकक मालिक एहन दिन मे घूमि औताह जहिया ओ अपन मालिकक बाट नहि तकैत रहत आ एहन समय मे औताह जकरा ओ नहि जानत। 51 मालिक आबि कऽ ओकरा खण्ड-खण्ड कटबा देथिन आ ओकरा ताहि ठाम राखि देथिन जतऽ पाखण्डी लोक अपन दण्ड भोगैत अछि। ओतऽ लोक कनैत आ दाँत कटकटबैत रहैत अछि।


text:
दरिभंगा, मिथिला। नवम्बर २५, २०१५. मैथिली जिन्दाबाद!!
(फोटो फीचर)
दरिभंगा मे २३ नवम्बर सँ आरम्भ विद्यापति स्मृति पर्व समारोह विभिन्न सत्रक कार्यक्रम करैत दुइ दिवस संपन्न कय चुकल अछि। आइ समारोहक तेसर व अन्तिम दिन थीक।
शुरुआत भव्य शोभा यात्राक संग नगर परिक्रमा करैत विद्यापतिक प्रतिमा पर माल्यार्पण सँ भेल। तदोपरान्त समारोहक विधिवत् उद्घाटन पूर्व केन्द्रीय मंत्री एवं पद्मश्री डा. सी. पी. ठाकुर द्वारा दीप्ति प्रज्वलन करैत कैल गेल। एहि अवसर पर दरिभंगा सँ सांसद कीर्ति झा आजाद व हालहि चुनल गेला एकमात्र भाजपा विधायक संजय सरावगी सहित विभिन्न विद्वान् तथा साहित्यकार लोकनिक झमटगर उपस्थिति छल।
डा० ठाकुर सभाकेँ संबोधन करैत कहला जे मैथिलीभाषीक मौलिक व संवैधानिक अधिकार छैक अपन मातृभाषा मैथिलीक माध्यम सँ प्राथमिक शिक्षा ग्रहण करय, ताहि नींब पर साक्षरतामे उल्लेख्य वृद्धिक संग-संग उच्च शिक्षा तथा बिहार लोक सेवा आयोग तथा संघ लोक सेवा आयोग केर तैयारी करैत राज्य तथा देशक सेवा करबा मे आगू बढबाक अवसर बढत। ओ सरकार सँ माँग केला जे शिक्षा नीति मे आवश्यक सुधार आनैत मैथिलीक माध्यम सँ प्राथमिक शिक्षाक गारंटी करय।
सांसद कीर्ति आजाद अपन संबोधन मे मिथिलाक पौराणिक गरिमाक बखान करैत हाल नेपालक मधेस आन्दोलन पर नेपाल सरकारक बेरूखी व मधेसीक हालत पर दुःख प्रकट करैत सुगौली संधिक चलते मिथिलाक भूभाग जे नेपाल मे मिला देल गेल तेकरा वापस लेबाक लेल केन्द्र केँ नेपाल सँ वार्ता करबाक आवश्यकता रहबाक बात कहलनि। मिथिलाक करीब ११ जिला सुगौली संधि व नेपालक राणा शासन द्वारा अंग्रेज शासक केँ सहयोग करबाक कारण उपहारस्वरूप दऽ देल गेल छल, जेकरा पुनः भारतक मिथिलाक संग एकीकरण करबाक जरुरत अछि, नहि तऽ जाहि तरहें वर्तमान समय मे नेपाली शासक द्वारा ओहि पारक मैथिल केँ मधेसी कहैत दोसर दर्जाक नागरिक केर रूप मे दमन आ शोषण कैल जाएत अछि ओ सदिखन चलिते रहत आर अपन अधिकार केर लड़ाई लड़ैत कतेको मैथिल (मधेसी) शहीद होइत रहत। ओहि पारक मिथिलाक लोकजीवन अस्त-व्यस्त अछि आर नेपाली हुकुमत ओकरा सबहक माँग हाल धरि पूरा नहि केलक अछि। एकर अन्तिम समाधान लेल ओ भारत सरकार केँ नेपाल सँ खुलस्त वार्ता करबाक अनुरोध केलनि।
विधायक संजय सरावगी एहि क्षेत्रक भाषा, संस्कृति, शिक्षा आ समाज सबहक लेल समर्पित रहैत सेवाक वचनबद्धता प्रकट केलनि। संगहि मैथिली मे प्राथमिक शिक्षाक अधिकार लेल सदन मे आवाज उठेबाक बात कहैत सब सँ एकजुट बनि क्षेत्रक पहिचान आर सामर्थ्य लेल संघर्ष केँ आगू बढेबा पर जोर देलनि।
एम एल एस एम कालेज, दरिभंगाक प्रांगण मे आयोजित एहि भव्य समारोह मे संस्कृतक प्रकांड विद्वान डा. उदय कांत मिश्र केँ शिक्षा तथा समाजिक क्षेत्र मे उत्कृष्ट योगदान देबाक लेल मुख्य अतिथि डा० सी पी ठाकुर केर हाथ सँ “मिथिला विभूति” केर सम्मान-पत्र हस्तान्तरण कैल गेलनि।
संस्थानक अध्यक्ष डा. बैद्यनाथ चौधरी बैजु द्वारा विद्यापति स्मृति केर सही दिशा मे अग्रसर रहबाक बात पर प्रसन्नता व्यक्त कैल गेल। ओ कहलनि जे समाज मे लोक बैसिकय सम-सामयिक विषय पर चर्चा करय, अपन राजनैतिक अधिकार केर हालत पर समीक्षा करय, विद्यमान् कूरीति व समस्या आदिक निदान ताकय – ई सब पक्ष समारोह मे भेटैत खुशी होइत अछि। नाच-गाना सँ इतर गंभीर वैचारिक मंथन मिथिलाक आदि-संस्कृति रहल अछि जाहि दिशा मे फेर मैथिल समाज आगाँ बढि रहला अछि।
दोसर दिनक मिथिला विभूति पर्व समारोह मे सामाजिक सरोकारक चिकित्सक गणपति मिश्र विषयक संगोष्ठी संपन्न भेल जाहि मे हालहि दिवंगत चिकित्सक केँ श्रद्धाञ्जलि देबाक संग हुनक जीवन व समर्पण पर विभिन्न वक्ता लोकनि प्रकाश देने छलाह। संध्याकाल मे सांस्कृतिक कार्यक्रमक आयोजन सेहो कैल गेल।


text:
एखनहि सूचना भेटल अछि जे मनोज झा उर्फ मनोज साण्डिल्य नागदह (मधुबनी) निवासी, मैथिली लोक रंग सँ जुड़ल रंगकर्मी तथा मैथिली भाषा-साहित्यक सेवा मे निरन्तर लेखनी कएनिहार द्वारा अपन पहिल कविता संग्रह ‘सुरुजक छाहरि मे’ प्रकाशित कैल गेल अछि जेकर विमोचन आगामी १० मई, २०१५ हैदराबाद मे कैल जाय। मैथिली साहित्य सदैव स्वयंसेवा आ स्वस्फूर्त स्रष्टाक सृजनशीलता सँ पुष्ट होयबाक एक उत्कृष्ट उदाहरण इहो थीक। मैथिली साहित्य पठन संस्कृति मे भले कतबो ह्रास आबि जाय, लेकिन लेखनीक धार गंगाक धार जेकाँ अविरल रूप सँ बहैत आबि रहल अछि।
रचनाकार कवि मनोज साण्डिल्य पेशा सँ बैंककर्मी रहितो जाहि तरहें स्वरुचि सँ मैथिलीक सेवा करैत छथि तेकर आरो उत्कृष्ट आ अनुपम प्रस्तुति हालहि ११ अप्रैल संपन्न ‘अन्तर्राष्ट्रीय मैथिली कवि सम्मेलन-२०१५’ केर अनलाइन सहभागिता मे जनसमुदाय समक्ष रखने छलाह। अपन प्रथम पोथीक प्रकाशन पर भावनाक उद्गार किछु एहि तरहें राखि रहल छथि मनोज साण्डिल्य: “पोथी मे सब तरहक कविता संकलित छैक, अधिकाँश सामजिक/आमजनक मुद्दा पर।कुल ७५ गोट रचना १२७ पृष्ठ मे।”


text:
नवका- पुरनका लेख सर्च करु...
मिथिला राज्य
मिथिला राज्य के मांग एक बेर फेर जोर पकड़य लागय अछि...देश में कइटा राज्य एहन अछि जे क्षेत्रफल आओर जनसंख्या के हिसाब स देखल जाय त मिथिला स छोट अछि...मुदा राज्य बनला के बाद वो खूब तरक्की कएलक अछि...ओहिठाम लोकक जीवन स्तर सुधरल अछि...लोकक इनकम आओर पर्चेज पावर बढ़ल अछि...लोक के रोजगार के बेहतर अवसर मिल रहल अछि...उद्योग धंधा नहि रहलो पर ऊ राज्य खूब तरक्की कए रहल अछि...एहि में आईटी...बीपीओ...खाद्य प्रसंस्करण...पर्यटन...चिकित्सा, शिक्षा संस्थानक विशेष योगदान रहल अछि...मुदा एकरा लेल बेहतर इंफ्रास्ट्रकचर जरूरी अछि... बिना बेहतर रेल...सड़क संपर्क के विकासक बयार नहिं बहत...आओर ई बयार बहाबय लेल अलग राज्य बेहतर विकल्प भ सकैय अछि...अलग राज्यक मांग लय क पिछला दिन दिल्ली के जंतर मंतर पर मैथिली लोकनि धरना प्रदर्शन कएलन्हि... अखिल भारतीय मिथिला संघर्ष मोर्चाक अगुआई में भेल एहि धरना प्रदर्शन में मिथिला राज्य मांग जोर शोर सं उठाइल गेल....समिति के अध्यक्ष बैद्यनाथ चौधरी बैजू जीक संग सभ लोकनिक कहबाक छलैन जे मिथिला आदि काल स स्वतंत्र राज्य छल...मुदा आजादी के बाद राज्य नहिं बनला स ई उपेक्षा के शिकार बनल अछि...
राज्य नहिं बलबाक एकटा कारण कहल जाइ त मिथिला स कोनो कद्दावर नेता के नहिं होबाक सेहो अछि...एकोटा एहन नेता नहिं भेलाह जे केन्द्र सरकार स अपन मांग मनाबय जानैत होयताह...वो ई एङि कद के नहिं भेलाह जिनका कहला पर सभ मैथिल लोकनि अक साथ खाड़ भ जयथिन्ह...एतेक जनाधार वाला नेताक कमी॥आओर पार्टी पॉलिटिक्स के कारण ई मुद्दा लटकल...फंसल अछि...जय मिथिला.
सदस्यता लें टिप्पणियाँ भेजें (Atom)


text:
अम्बिका (महाभारत)
अम्बिका महाभारतमे काशीराजक पुत्री बताएल गेल छल ।[१] अम्बिकाक दुईटा बहिन छल, पैग बहिन अम्बा तथा छोट बहिन अम्बालिका । अम्बा, अम्बिका आ अम्बालिकाक स्वयंवर होमए वाला छल । हुनकर स्वयम्वरमे जाए अकेले भीष्म ओतय आएल समस्त राजासभके परास्त करि देलक आ तीनु कन्याके हरण करि हस्तिनापुर ल गेल जतय ओ तीनु बहिनके सत्यवतीक सामने प्रस्तुत केलक ताकि हुनकर विवाह हस्तिनापुरक राजा आ सत्यवतीक पुत्र विचित्रवीर्यके संग सम्पन्न भ जाए । अम्बिका आ अम्बालिका विचित्रवीर्यक पत्नि बनल ।[२] मुदा विचित्रवीर्यक अकाल मृत्यु भेला कारण ओ दुनु निःसन्तान रहि गेल । भीष्म पहिनेसँ ब्रह्मचर्य व्रतक शपथ लेनए छल आ आब दुनु पुत्र, चित्राङ्गद तथा विचित्रवीर्यक अकाल मृत्युके कारण कुरुवंशक वंश खतरामे छल । एहि अवस्थामे सत्यवती अपन सबसँ पैग पुत्र वेद व्यासके याद केलक आ नियोगक विधिसँ अम्बिका आ अम्बालिकाके गर्भाधान करेलक ।
जब वेद व्यास अम्बिकाके सामने प्रस्तुत भेल तँ ओ लज्जाके कारण अपन नेत्र बन्द करि लेलक । याह कारणसँ हुनकर पुत्र धृतराष्ट्र आन्हर पैदा भेल । जब दोबारा सत्यवती वेद व्यासके अम्बिकाके लग भेजलक तँ अम्बिका अपन दासी हुनका सम्मुख करि देलक जाहि कारणसँ विदुरक जन्म भेल जे धृतराष्ट्र आ पाण्डुक भाई कहायल ।
सन्दर्भ सामग्रीसभ[सम्पादन करी]
- ↑ "अम्बा का उदय", Star of Mysore (Highbeam), अन्तिम पहुँच २० अप्रैल २०१२।
- ↑ Law, B.C. (1973). Tribes in Ancient India, Poona: Bhandarkar Oriental Research Institute, p.105


text:
आय सोमवार दिन अदालत संकेत देलन्हि कि 13 बीजेपी नेता आओर आन हिंदूवादी संगठन के नेता सभक 1992 के बाबरी विध्वंस मामला मे षडयंत्र केर आरोपी बनाओल जे सकैत अछि। सुप्रीम कोर्ट ई संकेत सीबीआई केर ओहि याचिका पर सुनवाई केर दौरान देलन्हि जाहिमे इलाहाबाद हाई कोर्ट के फैसला के चुनौती देल गेल छल। साल 2010 मे हाई कोर्ट, बीजेपी नेता एलके आडवाणी, मुरली मनोहर जोशी, उमा भारती, कल्याण सिंह सहित आन नेता सभके आपराधिक षडयंत्र केर आरोप सँ मुक्त क' देना छल। एहि नेता सभमे विश्व हिंदू परिषद के नेता सेहो शामिल अछि।
सुप्रीम कोर्ट सीबीआई क' ई सुझाव सेहो देलन्हि कि ओ रायबरेली आओर लखनऊ मे चैल रहल मामल सभ पर ध्यान दैथ। कोर्ट कहलनि कि मामला केर सुनवाई लखनऊ मे होयत। अपने के बता दी कि 6 दिसंबर 1992 के जखन बाबरी विध्वंस भेल छल, ओहि समय कल्याण सिंह उत्तर प्रदेश के मुख्यमंत्री छलाह। कल्याण सिंह फिलहाल राजस्थान के राज्यपाल छैथ। बाबरी विध्वंस के बाद देशभरी मे दंगा भड़ैक गेल छल, जाहिमे बहुतो रास लोकक जान सेहो गेल छल।
हिंदूवादी संगठन विवादित स्थल पर राम मंदिर बनेबाक मांग करैत आइब रहल अछि। केंद्र केर सत्ताधारी बीजेपी सेहो एहिके कैको बरख से अपन घोषणापत्र मे शामिल करैत रहल अछि। आयोध्या मे राम मंदिर निर्माण के मामला सेहोसुप्रीम कोर्ट मे लंबित अछि।


text:
कलश स्थापना के साथ कैल्ह सँ शुरू होयत श्री श्री 108 भगवान विष्णु महायज्ञ
मधुबनी। 21 मार्च। [मिहिर कुमार झा] - मधुबनी जिलाक प्रसिद्ध भोला बाबाक स्थान मे सँ एक मुन्नी नाथ महादेव केर प्रांगण, बेला, बाबूबरही मे प्रभु केर असीम अनुकम्पा आओर समस्त ग्रामीण व भक्तलोकनिक सहयोग सँ श्री श्री 108 भगवान विष्णु महायज्ञ केर सुभारम्भ कैल्ह 22 मार्च सँ होमे जे रहल अछि।
अपने के कहैत बहुत प्रसन्नता भ' रहल अछि कि ई स्थल हमर जन्मभूमि थीक। कैल्ह बुधवार 22 मार्च के कलश स्थापन होयत तेँ ओतहि बृन्दाबन सँ आयल कलाकार लोकनि भगवान विष्णु महायज्ञ मे रासलीला प्रस्तुत करथिन। ऐहिक संग 52 मण्डली केर भंडारा सेहो राखल गेल अछि। लगातार 15 दिन धरी चलै बला श्री श्री 108 भगवान विष्णु महायज्ञ केर नाम मात्र से समस्त ग्रामीण लोकनि झूमि रहल छैथ।
अपने धरी ई खबैर एहिलेल प्रेषित क' रहल छी ताकि अपनहुँ समय निकैल यज्ञ मे पहुंच पूण्य केर भागी बनी। मुन्नी नाथ महादेव केर प्रांगण, बेला, बाबूबरही एक एहेन जगह अछि जता मिथिलांचल के अलावा सीमा सँ सटल पड़ोसी देश नेपाल सँ सेहो बहुत रास भक्त सदिखन आबैत रहैत छथि। एहिठाम सदिखन नवाह, कीर्तन, अष्टजाम सभक आयोजन भक्तलोकनि द्वारा सभ तरहक मनोकामना पूर्ण भेला पर होइते रहैत अछि। समस्त मिथिलांचल वासी के हकार दैत छी, संगहि निवदेन करैत छी अपने समस्त परिवार संग यज्ञ मे उपस्थित भ' यज्ञ के सफल बनाबी। हर हर महादेव - मुन्नीबाबा की जय।


text:
मैथिलक कासी-कावा मे फेर धीपल तावा. मिथिला विकास परिषद् पूर्व घोषित कार्यक्रमक रूपरेखा तैयार क' लेलक अछि. रविदिन सांझ ५ बजे सं भेल केंद्रीय कार्यालक बैसार मे मिथिला महोत्सव पर फइल सं चर्चा कयल गेल. महोत्सवक उद्घाटन २९ जुलाई, २०१२ कें महाजाति सदन मे केंद्रीय मंत्री मैथिल प्रेमी बंगपुत्र सुदीप बंद्योपाध्याय द्वारा होयत. तत्पश्चात १२ ओ १९ अगस्त, २०१२ कें सांस्कृतिक कार्यक्रम केर आयोजन कयल जायत. एकर संगहि २२-२५ दिसम्बर, २०१२ धरि चारि दिवसीय नाट्य महोत्सव आयोजित अछि. ६ ओ १३ जनवरी, २०१३ कें गिरीश ओ तारासुन्दरी पार्क मे सांस्कृतिक आयोजन राखल गेल अछि. ई जनतब मिविप केर राष्ट्रीय अध्यक्ष अशोक झा सार्वजनिक कयलनि.
जुलाई, २०१२ सं जनवरी, २०१३ धरि चलयवला एहि मियादी मिथिला महोत्सवक घोषणा सं मैथिली भाषी लोकनि मे अजब उत्साह देखबा मे आबि रहल अछि. एहि कार्यक्रम मे मैथिल साहित्यकार, नाटककार, कलाकार आदि केर जमघट त' रहबे करत संगहि बॉलीवुड हस्ती सभक अयबाक चर्चा जोर पकड़ने अछि. कहल जा रहल अछि जे गायक उदित नारायण झा, फिल्म निर्देशक प्रकाश झा, अभिनेता शेखर सुमन, मनोज वाजपेयी केर संगहि अन्यान्य लोकनि एहि महोत्सव मे आबि सकैत छथि.
उल्लेखनीय अछि जे मिथिला विकास परिषद् प्रत्येक वर्ष गिरीश पार्क ओ तारासुन्दारी पार्क मे कार्यक्रमक आयोजन करैत अछि. एहि बेर मिथिला महोत्सवक आयोजन एहि मे नव अध्याय जुडल अछि.


text:
पटना। 01 दिसम्बर। नोटबंदी केर विरोध म' मोदी सरकार केँ खिलाफ मोर्चा खोलै वाली पश्चिम बंगाल केर मुख्यमंत्री ममता बनर्जी कइलन बुधवार दिन नोटबंदी केर समर्थन करै वला बिहार केँ मुख्यमंत्री नीतीश कुमार पर इशारा - इशारा म' प्रहार केलन्हि। पटना म' नोटबंदी केर खिलाफ धरना-प्रदर्शन करे पहुँचल ममता कहली कि नोटबंदी पर जे लोग हुनकर समर्थन नहि क' रहल छैथ, ओ गद्दार छैथ। हालांकि ममता बनर्जी नीतीश के नाम नहि लेली, मुदा बिहार केर राजधानी म' आबि एहेन बयान देब स्वाभाविक तौर पर नीतीश सँ जोड़ी के देखल जे रहल अछि।
पटना केँ गर्दनीबाग म' नोटबंदी केर खिलाफ धरना देबा पहुँचल ममता बनर्जी केँ संग मंच पर आरजेडी नेता सेहो मौजूद छलाह। आरजेडी दिस सँ पार्टी के प्रदेश अध्यक्ष रामचंद्र पूर्वे आर वरिष्ठ नेता रघुवंश प्रसाद सिंह धरना म' शामिल भेल। ममता बनर्जी एहिठाम नरेंद्र मोदी के संगे - संग नीतीश कुमार पर सेहो खूब प्रहार केली। ओ कहली कि जे पार्टी सभ नोटबंदी केर मुद्दा पर हमर समर्थन करैत अछि, हम हुनक शुक्रगुजार छी आर जे समर्थन नहि क' रहे छैथ ओ गद्दार छैथ।


text:
आब रंग गुलाल सँ किनका परहेज? सभसँ पहिने राष्ट्रिय अध्यक्ष राम नरेश शर्मा आओर प्रदेश अध्यक्ष रामबाबू ठाकुर एक दोसर के गुलाल लगेलाह आ गरदनि मिलेलाह। तकर बाद महाराष्ट्र कार्यकारिणी परमानन्द शर्मा (उपाध्यक्ष), सुशिल कुमार मंडल (महासचिव), अशोक साहू (सचिव), दिगम्बर शर्मा (कोषाध्यक्ष), अमोल चौधरी (सोशल मिडिया प्रभारी) आओर कार्यकारिणी सदस्य लालबाबू शर्मा, लालबाबू यादव, गणेश मंडल संग सब कियो शुरू कयलनि होरी खेलैक सिलासिला की जुआन, बुढ़, बच्चा सब एक दोसर के रंग-अबीर सँ रंगि देलाह। रंग बिरंगक होरी गीत जोगीरा ढ़ोल, हरमुनिया, झायल आदिक ध्वनि सँ माहौल एकदम लागैत छल जना मिथिलाक धरतीये पर होरी खेला रहल छी।
मिथिलानी सब सेहो आपस में फगुआ गीत गाबि एक दोसर के रंग-अबीर लगा एक दोसर सँ गारा मिला होरी क शुभकामना देलनि। राष्ट्रिय अध्यक्ष अपन वक्तव्य में सब सँ आग्रह केलनि जे संभव हो त होली दिन प्राकृतिक रंग क प्रयोग करि आ प्रयास करि जे पानि क बर्बादी कम हो संगहि इहो ध्यान राखि जे सामाजिक सौहाद्र क प्रतीक एहि त्योहार में कोनो तरहक नशा क प्रयोग नहि हो जाहि सँ रंग में भंग वाला कहबि चरितार्थ हो।
होली समारोह सम्पन्न केलाक बाद महाराष्ट्र कार्यकारिणी आओर राष्ट्रीय कार्यकारिणी संयुक्त रूप सँ संस्थाक काज जेनाकि सदस्यता अभियान, आन-आन प्रदेश में समूहक गठन, नव-नव सदस्य तक सुचारु रूप सँ संस्थाक उद्देश्य कोना पहुँचय आदि मुद्दा पर गंभीरता सँ विचार कयल गेल।
समारोह सफल बानेबाक लेल सुशील मंडल, जयराम ठाकुर, लालबाबू शर्मा-२,श्रवण पासवान, गणेश मंडल, सुरेश शर्मा, उमेश कमती, दीपक शर्मा, मनोज यादव, राहुल मंडल, अमोल चौधरी, राजेश कमती, नरेश यादब, राकेश मंडल,संदीप कमती, रोशन मंडल, मुकेश चौधरी, दीपक मंडल, सूरज मंडल, विजय शर्मा, गोपाल शर्मा उपस्थित भेलाह,तहिना महिला सब सेहो बच्चादाय शर्मा, रीता शर्मा, चंदा सिंह, नीलू ठाकुर, मीणा शर्मा,चाँदनी शर्मा, अर्चना शर्मा, विद्यया शर्मा, पूजा मिश्रा आदि नीक संख्या में मैथिलानी सब उपस्थित छलथि । उपरोक्त सबटा व्यवस्था आ देखरेख लालबाबू शर्मा जीक छलनि,जे सराहना के काबिल छल।
दिल्ली:- सुच्चा मैथिलक दिल्ली इकाई क बैसार छत्तरपुर मंदिरक परिसर में अरुण शर्मा जीक अध्यक्षता में सफलता पूर्वक संपन्न भेल। स्थानीय सदस्य के संगहि नव सदस्य सब सेहो अपन उपस्थिति दर्ज करेलाह । आजुक बैसार मे बहुत रास सामाजिक आ संस्थाक वर्तमान समस्या पर गहन विचार-विमर्श कयल गेल जाहि मे मुख्यतः वर्तमान मे दिल्ली समेत देश के भिन्न-भिन्न प्रदेश मे चलाओल जा रहल सदस्यता अभियान केर समीक्षा कयल गेल संगहि संस्थाक कोषक समस्या कोना दूर कयल जाय ताहि पर सकारात्मक विचार-विमर्श कयल गेल ।
किछु सदस्य द्वारा दहेज मुक्त विवाह के प्रोत्साहन लेल संस्था द्वारा भविष्य मे और बेसी ध्यान देबाक आग्रह सेहो कयल गेल । बैसार मे उपस्थित समस्त सदस्य द्वारा सुच्चा मैथिल संस्था के जन-जन तक पहुँचयबाक प्रतिबद्धता दोहरायल गेल । बैसार मे मुख्यतः दिल्ली प्रदेश अध्यक्ष अरुण कु.शर्मा, राष्ट्रीय महासचिव अमलेश मंडल, दिल्ली प्रदेश उपाध्यक्ष शम्भु शर्मा, दिल्ली प्रदेश कोषाध्यक्ष ललन शर्मा, अजय जयसवाल, संतोष कु.शर्मा,मनोज शर्मा, शंकर शर्मा, राजू कु.ठाकुर, अशोक शर्मा आदि गणमान्य लोकनि उपस्थित भेलाह।